Yokosuka K1Y

ΤοYokosuka K1Y ήταν μονοκινητήριο διπλάνο εκπαιδευτικό αεροσκάφος της δεκαετίας του 1920. Κατασκευάστηκαν εκατό περίπου μονάδες για το Ιαπωνικό Αυτοκρατορικό Ναυτικό, που διατήρησε αεροσκάφη αυτού του τύπου σε ενεργό υπηρεσία μέχρι τη δεκαετία του 1930.

Σχεδιασμός και ανάπτυξη
Το 1924 ανατέθηκε στη Yokosuka να αναπτύξει το αεροσκάφος που θα αντικαθιστούσε τα υδροπλάνα εκπαιδευτικά Yokosuka I-go Ko-gata και Avro 504 του Ναυτικού. Το αεροσκάφος που προέκυψε ήταν ένα διπλάνο ξύλινης κατασκευής με υφασμάτινη επικάλυψη. Προωθούνταν από εξακύλινδρο υδρόψυκτο εν σειρά κινητήρα των 130 hp και διέθετε σταθερό σύστημα προσγείωσης ή, εναλλακτικά, πλωτήρες που καθιστούσαν δυνατή τη χρήση του σαν υδροπλάνο.

Το πρωτότυπο πραγματοποίησε την πρώτη του πτήση το 1925 και έλαβε την ονομασία E1Y.

Επιχειρησιακή ιστορία
Ο τύπος έγινε δεκτός από το Ναυτικό τον Οκτώβριο του 1925. Στη συνέχεια παρήχθησαν 104 αεροσκάφη από τις Nakajima, Kawanishi,  Watanabe και Yokosuka.Mikesh and Abe 1990, p. 222.Mikesh and Abe 1990, p. 135. Τα Κ1Υ ήταν τα κύρια υδροπλάνα εκπαιδευτικά του Ναυτικού μέχρι την αντικατάστασή τους από τα Yokosuka K4Y, που άρχισε το 1933.Mikesh and Abe 1990, p. 277. Μάλιστα ορισμένα K1Y παρέμειναν σε υπηρεσία μέχρι τα πρώτα χρόνια του Β΄ Παγκοσμίου Πολέμου.

Εκδόσεις
 K1Y1
 Έκδοση με συμβατικό σύστημα προσγείωσης.Mikesh and Abe 1990, p. 273

 K1Y2
 Υδροπλάνο εκπαιδευτικό.

Χρήστες
 Ιαπωνία
 Αεροπορική Υπηρεσία του Ιαπωνικού Αυτοκρατορικού Ναυτικού

Παραπομπές

Βιβλιογραφία
Mikesh, Robert and Shorzoe Abe. Japanese Aircraft 1910-1941. London:Putnam, 1990. .

Εξωτερικοί σύνδεσμοι


K1Y
Κατηγορία:Εκπαιδευτικά αεροσκάφη
Κατηγορία:Υδροπλάνα
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου